Cabhlachán Domhanda Sumud

I mí Mheán Fómhair 2025, chuir Cabhlachán Domhanda Sumudi mBéarla,  Global Sumud Flotilla nó uaireanta Global Freedom Flotilla. Eabhrais:  משט סומוד הבין-לאומי chun farraige,  cabhlach idirnáisiúnta fóirithinte ar son Gaza.   Ba é seo an tríú hiarracht bia a thabhairt go Gaza sa bhliain 2025.   Bhí timpeall 40 bád sibhialtach as tíortha éagsúla sa loingeas a braibh lón bia agus leighis ar iompar aici le súil a dháileadh ar lucht an chaill in Gaza.  Bhí thart ar 500 duine rannpháirteach sa loingeas, lena n-áirítear parlaimintigh, dlíodóirí agus gníomhaithe. 

clé|mion|220x220px|Barcelona, 30-31 Lúnasa 2025 
clé|mion|220x220px
clé|mion|220x220px
clé|mion|220x220px|Fáilte i Sidi Bou Said, Túinéis, 7 MF 2025
clé|mion|220x220px|Fáilte i Sidi Bou Said, Túinéis, 7 MF 2025
clé|mion|220x220px|Sidi Bou Said, Túinéis, 7 MF 2025

 Cúlra 
Sa bhliain 2010, rinne Iosrael ionsaí ar longa de chuid an Gaza Freedom Flotilla.  Maraíodh deichniúr.

Ó 2ú Márta 2025 - tráth a chlis ar an sos cogaidh - bhí cosc curtha ag Iosrael ar sheachadadh fóirithinte go Gaza. Ach ar an 27 Aibreán 2025, thug an Clár Domhanda Bia, atá á reáchtáil ag na Náisiúin Aontaithe, le fios go raibh na soláthairtí bia ídithe go mór.  Bhí 2.4m duine in Gaza in 2025 agus dúirt Cumann na Croise Deirge go raibh cliste go hiomlán, nach mór, ar iarrachtaí cúnamh daonnúil a chur ar fáil don phobal ansin, i ndiaidh cúig mhí dhéag den chogaíocht.  Bhí fainic curtha ag na Náisiúin Aontaithe ar Iosrael go bhfuil muintir Gaza i mbaol gorta.

I mí Aibreáin 2025 sheol an long, an Conscience, i dtreo Gaza chun fóirithint a sheachadadh,  árthach de chuid "Chomhghuaillíocht na Saoirse" nó Gaza Freedom Flotilla..  Ach ar an 2 Bealtaine 2025, rinne Iosrael ionsaí dróin ar  "The Conscience".

Rinne criú ar long darb ainm an Madleen iarracht an léigear ar Gaza a bhriseadh. Ach gabhadh iad ar an 9 Meitheamh 2025.

 Imeachtaí 
D'fhág an Cabhlachán Barcelona ar an 30/31 Lúnasa. Ghlac ionadaithe ó 44 tír páirt san iarracht.  
clé|mion|220x220px|Sidi Bou Said, Túinéis, 7 MF 2025
Túinis 

Ar an 9/10 Meán Fómhair 2025, ionsaíodh an Cabhlachán, gníomh imeaglaithe agus é sa chalafort sa Túinéis.  Bhailigh na mílte ar an gcé chun tacaíocht a léiriú dóibh agus lasadh tinte ealaíne agus lasracha chun dallamullóg a chruthú.  

An Chréit 

Ar an 23 Meán Fómhair 2025 ó dheas ón gCréit (sa Ghréig),  ionsaíodh an cabhlachán arís, mar chuid den fheachtas imeaglaithe de chuid Iosrael.  Bhí daoine as 45 tír ar 51 soitheach rannpháirteach sa chabhlach fóirithinte ag an am.  Bhí Greta Thunberg ar bord arís tar éis a bheith gafa ag Iosrael i mí an Mheithimh.

Sheol an Iodáil agus an Spáinn longa cogaidh go hoirthear na Meánmhara leis an gcabhlachán a chosaint ar ionsaithe drón, agus le daoine a tharrtháil dá mba ghá. D'éiligh Rialtas na Spáinne ar Iosrael aird a thabhairt ar an dlí idirnáisiúnta. Cháin Aire Cosanta na hIodáile Guido Crosetto ruathair hIosraelaigh chomh maith.

 Éire 
Bhí  os cionn scór Éireannach rannpháirteach sa chabhlach idirnáisiúnta fóirithinte, an Gaeilgeoir Diarmuid Mac Dubhghlais, an fuirseoir Tadhg Hickey agus an Seanadóir Chris Andrews ó Shinn Féin ina measc.

 Bac 
Faoi dheireadh bhí an chéad chuid den loingeas fóirithinte  stoptha in oirthear na Meánmhara ag fórsaí míleata Iosrael ar an 1/2 Deireadh Fómhair (Yom Kippur)  agus bhí bac curtha acu ar na báid dul níos faide.   Bhí Greta Thunberg i measc na ndaoine a gabhadh.

Thug na hIosraelaigh na báid go calafort Ashdod in Iosrael.  I bhfíseán a phostáil Chris Andrews ar na meáin shóisialta, mhaígh sé gur fuadaíodh é féin agus daoine eile agus gur tugadh go hIosrael iad in aghaidh a dtola.

 Féach freisin 

 Ionsaí ar an Gaza Freedom Flotilla, Bealtaine 2025
 Luamh daonchabhrach an Madleen

 Tagairtí 

Catagóir:2025
Catagóir:Cogadh Iosrael-Gaza
Catagóir:Eachtraí muirí
Catagóir:Greta Thunberg